钦定古今图书集成/理学汇编/学行典/第203卷 > 黄懋德
## 钦定古今图书集成/理学汇编/学行典/第203卷 > 黄懋德

按《溧阳县志》：“黄懋德，字镜宇。父应麒，年八十六，德亦
六十馀矣。每晨昏寝膳，盥洗杖履，必亲执其劳。母宋
氏患异痈，躬为吮舐，吁天愿以身代。析箸时以祖宅
让季弟曰：‘季弟幼，不忍令出就别室，有违父母膝下
也’。”腴产悉分诸弟，而自业远庄曰：“‘我年长，素与彼佃
人相习也’。臧获亦引其老者曰：‘我习劳，无烦健仆也’。”
每遇试，父授之资斧，悉封籍不动，以给诸弟焉。诸所
为皆有古薛包风。二十五，补弟子员。怅数奇不能显
亲，至七十犹与棘闱。弟衢早丧，抚遗孤如己子。执亲